laion/Wikipedia-Exotic huggingface dataset:
שחקן מספר אחת (סרט)

שחקן מספר אחת (באנגלית: Ready Player One) הוא סרט קולנוע אמריקאי מ-2018 בבימויו של סטיבן ספילברג. הסרט מבוסס על רב-מכר בעל שם זהה מאת ארנסט קליין (אנ') שעלילתו מתרחש בעתיד דיסטופי וגיבורו הוא נער המתמודד במשחק בעולם המציאות מדומה "אואזיס". בסרט מככבים טיי שרידן ואוליביה קוק. תקציב הסרט נאמד בכ-175 מיליון דולר. צילומיו נערכו במהלך 2016 ובמשך כשנתיים נעשתה עבודת פוסט-פרודקשן על האפקטים המיוחדים. הסרט רצוף בלמעלה מ-100 אזכורים תרבותיים, בעיקר לסרטי קולנוע ולמשחקי וידאו משנות ה-80 וה-90 של המאה ה-20, לרבות: Adventure (אנ') Battletoads (אנ') Halo Joust (אנ') Jump (אנ') Overwatch Robotron (אנ') Take on Me מותחן אוברלוק אינדיאנה ג'ונס אמרי לי כן אקירה באטמן באקארו בנזאי (אנ') בחזרה לעתיד ביטלג'וס ג'יימס בונד ג'ייסון וורהיס מכה-גודזילה גנדאם גרמלינס דוראן דוראן האזרח קיין הארלי קווין הג'וקר ביל וטד הזבוב הלו קיטי הנוסע השמיני הניצוץ הענק הירוק וונדר וומן חולית חתולי הרעם טי רקס כדור 8 קסום לארה קרופט מונטי פייתון והגביע הקדוש מועדון ארוחת הבוקר מורטל קומבט מיינקראפט מלחמת הכוכבים מסע בין כוכבים מקס הזועם משחק ילדים סופר מריו סופרמן סטארקראפט סטריט פייטר סיימון ספיידרמן ספלאש ענק הברזל פארק היורה פולשים מהחלל פיצה האט פרדי קרוגר צבי הנינג'ה קובייה הונגרית קינג קונג ראש רובוקופ רוברט זמקיס שיגעון המוזיקה שליחות קטלנית שמתי ברז למורה שר הטבעות מדיה וקבצים בנושא שחקן מספר אחת בוויקישיתוף אתר האינטרנט הרשמי של שחקן מספר אחת (באנגלית) שחקן מספר אחת, ברשת החברתית פייסבוק שחקן מספר אחת, ברשת החברתית אקס (טוויטר) שחקן מספר אחת, ברשת החברתית אינסטגרם "שחקן מספר אחת", במסד הנתונים הקולנועיים IMDb (באנגלית) "שחקן מספר אחת", באתר נטפליקס "שחקן מספר אחת", באתר AllMovie (באנגלית) "שחקן מספר אחת", באתר Rotten Tomatoes (באנגלית) "שחקן מספר אחת", באתר Box Office Mojo (באנגלית) "שחקן מספר אחת", באתר Metacritic (באנגלית) "שחקן מספר אחת", תסריט הסרט באתר Scripts.com (באנגלית) "שחקן מספר אחת", באתר Hulu סרטים (באנגלית) "שחקן מספר אחת", במסד הנתונים הקולנועיים KinoPoisk (ברוסית) ביקורות נבו טרבלסי, שחקן מספר אחת: מלא ברפרנסים ועדיין עומד בזכות עצמו, באתר פרוגי, 28 במרץ 2018 שמוליק דובדבני, ביקורת סרט: "שחקן מספר אחת": ספילברג, אבל קצת אחרת, באתר ynet, 29 במרץ 2018 נתנאל שלומוביץ, הסרט החדש של ספילברג מערבב את העבר עם העתיד, באתר הארץ, 29 במרץ 2018 אילן קפרוב‏, ישחקו החנונים לפנינו: "שחקן מספר אחת" הוא חגיגה נוסטלגית בינונית אך מהנה, באתר וואלה, 29 במרץ 2018 יעל שוב, "שחקן מספר אחת" מנסה להיות סרט הגיקים האולטימטיבי, באתר Time Out ישראל, 29 במרץ 2018 גידי אורשר, "שחקן מספר אחת" עמוס, ויזואלי ומתיש, סולם אורשר, 4 באפריל 2018 מאיר שניצר, ‏"שחקן מספר אחת" של ספילברג הוא תשבץ היגיון, שבו ההיגיון יצא לחופשה, באתר מעריב אונליין, 6 באפריל 2018 יואב לוסטיג, ‏"שחקן מספר אחת" משיב את ספילברג הפנטזיונר, בעיתון מקור ראשון, 15 באפריל 2018 Steven Spielberg on Why ‘Ready Player One’s’ SXSW Debut Gave Him an ‘Anxiety Attack’, וראייטי, 12 במרץ 2018 Ready Player One: 138 Easter Eggs and Pop Culture References in the Movie ‘Ready Player One’ Review: Steven Spielberg Delivers Astonishing Sci-Fi Spectacle and Relentless Nostalgia — SXSW 2018,‏ indiewire.com, ‏12 במרץ 2018
ולרי סלוב

ולרי סלוב (ברוסית: Валерий Салов;‏ נולד ב-26 במאי 1964, ורוצלב) הוא שחמטאי סובייטי בדרגת רב-אמן. באליפות העולם 1996 העפיל לחצי הגמר. ולרי סלוב נולד בוורוצלב (פולין) ותוך זמן קצר המשפחה חזרה לברית המועצות. הוא החל לשחק שחמט בלנינגרד בה גדל. בשנת 1980 הוא ניצח באליפות העולם עד גיל 17. באליפות העולם לנוער בשנת 1980 סיים במקום השני. בשנת 1987 ניצח באליפות ברית המועצות (יחד עם אלכסנדר בליאבסקי). במהלך הקריירה ניצח בתחרויות רבות. בשנת 1991 הוא ניצח בתחרות אמסטרדם, כאשר הקדים את אנטולי קרפוב וגארי קספרוב. בשנת 1992 וב-1997 הוא ניצח בתחרות גדולה בויק אן זהה בהולנד. באליפות העולם בשחמט 1990 הוא העפיל לשלב הפלייאוף והודח על ידי יאן טימן. באליפות העולם 1996 הוא עבר את אלכסנדר חליפמן ויאן טימן, אך בחצי הגמר הפסיד לגטה קמסקי. הוא הוזמן לאליפות העולם בשחמט 1998, דורג במקום ה-10 אך לא השתתף בה. באליפות העולם בשחמט 1999, דורג במקום ה-18 והודח בסיבוב השני. כעוזר הוא שיתף פעולה עם אנטולי קרפוב ואלכסיי שירוב בדו-קרבות שונים. בשנת 1992 הוא עבר להתגורר בספרד, אך המשיך להיות אזרח רוסי. באותה תקופה הוא רב עם גארי קספרוב, וכתוצאה מכך הפסיקו מארגנים להזמין אותו לתחרויות חשובות, ובין השאר, הוא לא הוזמן לאליפות העולם בשחמט 1995. בשנת 2000 הוא הפסיק להיות פעיל בתחום. מפעם לפעם הוא מרצה בתחום השחמט תוך הטחת ביקורת קשה על ההתנהגות של פיד"ה, אנטולי קרפוב וגארי קספרוב. סלוב הוא בוגר הפקולטה לכלכלה באוניברסיטת סנקט פטרבורג. 1984 - אמן בינלאומי 1986 - רב-אמן. מדיה וקבצים בנושא ולרי סלוב בוויקישיתוף ולרי סלוב, באתר צ'סגיימס (באנגלית) ולרי סלוב, באתר פיד"ה (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
קורל גייבלס

קורל גייבלס (באנגלית: Coral Gables; נקראת באופן רשמי העיר של קורל גייבלס) היא עיר במחוז מיאמי-דייד, פלורידה, ארצות הברית. קורל גייבלס שוכנת דרום-מערבית למרכז מיאמי וב-2016 מנתה אוכלוסיית העיר כ-50,815 איש. קורל גייבלס משמשת כמקום משכנה של אוניברסיטת מיאמי. קורל גייבלס נמנית בין הערים הראשונות שתוכננו שנים אחדות לפני ייסודה ובנייתה, וייצגה את ההתפתחות המוקדמות של מודל קהילה סגורה ושל חברת ניהול (מקביל לוועד בית בישראל). העיר עוצבה על ידי ג'ורג' מריק במהלך הבועה הכלכלית הראשונה של פלורידה בשנות ה-20 של המאה ה-20. מריק גדל בקורל גייבלס ובראשית המאה ה-20 החל להוציא לפועל תוכנית אמביציוזית, לייסוד אזור ששמות רחובותיו וסגנונו האדריכלי יתחקו אחר איטליה וספרד. עד 1926, שטח העיר השתרע על פני 10,000 דונם. באותה השנה הרוויח מריק 150 מיליון דולר אמריקני שאותם תרם למען פיתוח העיר. ב-1925, בו בזמן להכרזת קורל גייבלס כעיר באורח רשמי, העיר נבחרה לביתה של אוניברסיטת מיאמי, אשר נבנתה באותה שנה על פני 240 דונם של קרקעות ממערב לכביש 1 של פלורידה, בערך שני קילומטרים דרומה ממרכז העיר והאזור המסחרי של קורל גייבלס. במהלך מלחמת העולם השנייה הוכשרו טייסים ומכונאים רבים של צי ארצות הברית בקורל גייבלס. נכון ל-2010 בקורל גייבלס 20,266 משקי בית, מהם 11.4% ריקים. ב-2000, 24.45% מאוכלוסיית קורל גייבלס היו ילדים מתחת לגיל 18. משנת 2000, השפה הספרדית רווחה אצל רוב התושבים, ואילו אנגלית הייתה השפה היחידה שדוברה על ידי 43.83% מהאוכלוסייה. שפות אחרות המדוברות על ידי האוכלוסייה היו צרפתית (1.09%), פורטוגזית (0.80%), איטלקית (0.72%), ודוברים גרמנית מהווים 0.53% מכלל האוכלוסייה. מיאמי היא עיר רב-תרבותית, עם אוכלוסייה גדולה של מהגרים ממקסיקו והקריביים, ולמעשה, 75% מאוכלוסיית העיר אינם דוברים אנגלית כשפת אם. צרפת אקס-אן-פרובאנס, צרפת קולומביה קרטחנה, קולומביה ספרד גרנדה, ספרד גואטמלה אנטיגואה גואטמלה, גואטמלה איטליה פיזה, איטליה אקוודור קיטו, אקוודור מדיה וקבצים בנושא קורל גייבלס בוויקישיתוף אתר האינטרנט הרשמי של קורל גייבלס (באנגלית) קורל גייבלס, באתר אנציקלופדיה בריטניקה (באנגלית) קורל גייבלס, באתר למטייל
רלית (סוג)

רלית (שם מדעי: Rallus) הוא סוג של עופות קטנים ממשפחת הרליתיים שבסדרת העגוראים. בני סוג זה בעלי מקור ארוך יחסית לרליות, רגליהם ארוכות ואדומות. גופם חום ומשורטט, מה שמסייע להם להסתוות בצמחייה. עופות אלה מסתתרים בין צמחי מים בביצות וגדות נהר ומחפשים חרקים ויצורים קטנים נוספים למאכל. הם משוטטים בקרבת המים הרדודים. המין רלית המים גם בעל יכולת שחייה טובה. בני הסוג נפוצים בכל העולם, בקרבה לאזורי חיות לחים. רלית המים נפוצה בישראל. Rallus crepitans Rallus obsoletus Rallus longirostris Rallus elegans Rallus tenuirostris Rallus wetmorei Rallus limicola Rallus aequatorialis Rallus semiplumbeus Rallus antarcticus רלית המים (Rallus aquaticus) Rallus indicus Rallus caerulescens Rallus madagascariensis מינים נוספים ידועים רק ממאובנים. מדיה וקבצים בנושא רלית בוויקישיתוף רלית, באתר ITIS (באנגלית) רלית, באתר NCBI (באנגלית) רלית, באתר GBIF (באנגלית) רלית המים שוחה
מריה ניקולאייבנה, הנסיכה הגדולה של רוסיה

האם התכוונתם ל... מריה ניקולאייבנה, הנסיכה הגדולה של רוסיה (1819–1876) – בתו של ניקולאי הראשון, קיסר רוסיה מריה ניקולאייבנה, הנסיכה הגדולה של רוסיה (1899–1918) – בתו של ניקולאי השני, קיסר רוסיה
קאק (סוג)

קָאָק (שם מדעי: Coloeus) הוא סוג ציפור ממשפחת העורביים הכולל שני מינים. בעבר הם נחשבו לחלק מהסוג עורב (Corvus). בני סוג זה מזכירים עורבים אך נמוכים וקטנים יותר, בעלי נוצות שחורות ומקורם קצר וחרוטי יותר מהעורבים. הם חיים באזורים הצפוניים של אסיה ואירופה. הקאק המצוי נפוץ גם בישראל. הם אוכלי כל כמו העורבים אך ניזונים בעיקר מאגוזים וזרעים אותם הם מפצחים עם מקורם. כמו העורבים מאוד אינטליגנטים וחברתיים. הקאק מוזכר בתנ"ך בשם "קָאַת" כאחד מבעלי החיים שישכנו בתוך חורבותיה של אדום: "וִירֵשׁוּהָ קָאַת וְקִפּוֹד וְיַנְשׁוֹף וְעֹרֵב יִשְׁכְּנוּ־בָהּ וְנָטָה עָלֶיהָ קַו־תֹהוּ וְאַבְנֵי־בֹהוּ" (ישעיהו ל"ד, י"א), ופירש רד"ק "קָאַת" - "הוא הנקרא במשנה קיק והוא עוף מדברי נמצא בכרכי הים". קאק דאוריה (אנ') (Coloeus dauuricus) - מצוי בסיביר, מונגוליה וצפון סין קאק ("קאק מצוי", Coloeus monedula) - מצוי ברחבי צפון ומרכז אסיה ומרכז אירופה מדיה וקבצים בנושא קאק בוויקישיתוף קאק, באתר ITIS (באנגלית) קאק, באתר NCBI (באנגלית) קאק, באתר GBIF (באנגלית) לפי סינונים ישן Corvus monedula במילון בעלי חיים א"י (תשכ"ג), 1963, באתר האקדמיה ללשון העברית
Shiny Happy People

Shiny Happy People (בעברית: אנשים זורחים מאושרים) הוא שיר שבוצע על ידי להקת הרוק האמריקאית אר.אי.אם ויצא בשנת 1991. השיר נכלל באלבום "Out of Time" שהוציאה הלהקה בשנה זו. בהקלטת השיר השתתפה קייט פירסון מלהקת B-52's, שהשתתפה גם בקליפ לשיר. הסינגל יצא תחילה בבריטניה במאי 1991, ובארצות הברית יצא ארבעה חודשים לאחר מכן. הוא הגיע למקום העשירי במצעד הבילבורד הוט 100, ולמקום 6 במצעד הסינגלים הבריטי, והיה לשיר הראשון של אר.אי.אם שהגיע לעשרת הגדולים בבריטניה. הלהקה ביצעה את השיר בתוכנית סאטרדיי נייט לייב ב-13 באפריל 1991. השיר היה לשיר הנושא בתוכנית הפיילוט שלא שודרה של הסדרה חברים, שנקראה אז בשם "Friends Like Us". למרות הצלחתו של השיר חברי הלהקה לא אהבו את השיר. ב-2016 אמר סולן הלהקה מייקל סטייפ לאיש ה-BBC אנדרו מאר כי "זהו שיר פופ שנכתב עבור ילדים, זה בדיוק מה שזה". עוד הוא אמר: "אם היה שיר אחד של אר.אי.אם שהיה נשלח לחלל כמייצג את שיריה, לא הייתי רוצה שיישלח שיר זה". על אף חוסר האהדה של הלהקה לשיר, בשנת 1999 היא ביצעה פרודיה שנקראה "Furry Happy Monsters" (מפלצות שעירות מאושרות) בתוכנית רחוב סומסום בארצות הברית, עם דמות של קייט פירסון השרה ברקע המגולמת על ידי סטפני ד'ברוזו. מנגינת השיר בוצעה על ידי התזמורת הפילהרמונית המלכותית. בקליפ מופיעים חברי הלהקה וקייט פירסון כאשר הם מקפצים ורוקדים, על רקע קיר מלא ציורים הזז הצידה תוך כדי ביצוע השיר. בהמשך השיר מצטרפים אליהם רקדנים רבים אחרים לריקוד. מידע על היצירה "Shiny Happy People" באתר מיוזיק בריינז מידע על הסינגל "Shiny Happy People" באתר מיוזיק בריינז מידע על היצירה "Shiny Happy People" באתר Discogs סרטון השיר "Shiny Happy People" באתר יוטיוב Saturday Night Live - Season 16, Episode 17: Catherine O'Hara/R.E.M, באתר tv.com‏, אנדרו מאר, REM Talk Donald Trump on Andrew Marr show, Michael Stipe Mike Mills, באתר יוטיוב‏, 26 בספטמבר 2016
אולגה ניקולאייבנה, הנסיכה הגדולה של רוסיה (1822–1892)

אולגה ניקולאייבנה, הנסיכה הגדולה של רוסיה (ברוסית: Ольга Николаевна Рома́нова‏; 11 בספטמבר 1822 - 4 בנובמבר 1892), הייתה בתו של ניקולאי הראשון, קיסר רוסיה, ואשתו של קרל הראשון, מלך וירטמברג. אולגה נולדה בסנקט פטרבורג ב-11 בספטמבר 1822, לניקולאי הראשון, קיסר רוסיה ולשרלוטה, נסיכת פרוסיה, בתם של פרידריך וילהלם השלישי, מלך פרוסיה ולואיזה, נסיכת מקלנבורג-שטרליץ. הוריה היו מסורים לילדיהם והיו הורים חמימים ומלאי חיבה, שאף שיחקו עם ילדיהם ושרו עמם. אולגה התחנכה בחברת אחיותיה מריה ואלכסנדרה, החדרים שלהם, שהיו ממוקמים בקומת הקרקע של ארמון החורף, היו עם אוויר צח בכל עונות השנה, ורופאים שלטו בתזונת הבנות. החינוך של מריה הושם בפיקוחו של הסופר הליברלי, המשורר והסופר וסילי ז'וקובסקי, שהיה בעבר המורה הרוסי של אמה - אלכסנדרה פיודורובנה. ז'וקובסקי נשאר בקשר הדוק עם חצר המלוכה עד מותו. אולגה ואחיותיה קיבלו שיעורי ריקוד, מוזיקה וציור, והיא נחשבה לאחת הנסיכות המוכשרות ביותר באירופה. היא דיברה בכמה שפות, הייתה אטרקטיבית, תרבותית ואינטליגנטית, ואהבה מוזיקה וציור . בתחילת 1846 נפגשה אולגה עם קרל, נסיך הכתר של וירטמברג בפאלרמו. ב-18 בינואר הם התארסו וב-13 ביולי אותה שנה התחתנו השניים בארמון פטרהוף בסנקט פטרבורג. לאחר מכן נסעו בני הזוג לוירטמברג, שם התגוררו בשטוטגרט ובפרידריכסהאפן לחלופין. לבני הזוג לא היו ילדים בשל ההומוסקסואליות של קרל, ולפיכך הם אימצו את אחייניתה של אולגה - ורה קונסטנטינובנה, הנסיכה הגדולה של רוסיה. בשנת 1864 מת חמיה וילהלם הראשון, מלך וירטמברג, ובעלה קרל עלה במקומו לשלטון. אולגה הקדישה את חייה למטרות חברתיות, והתעניינה במיוחד בחינוך הבנות, ובתמיכה בפצועי מלחמה. בית החולים לילדים של שטוטגרט, בית החולים אולגה, נקרא על שמה בשנת 1849, ואילו מסדר הסיעוד של הנזירות הפרוטסטנטי של שטוטגרט, "אולגהשווסטרנשאפט", נקרא על שמה בשנת 1872. פעילויות צדקה אלו הפכו אותה למאוד פופולרית בקרב נתיניה, הרבה יותר מאשר בעלה. אולגה חיבבה את החקלאות והתעניינה מאוד בכל ההתרחשויות באחוזה החקלאית שלה, שנמצאה במושבה הגרמנית של ווהלין שברוסיה. אולגה גם התעניינה במדעי הטבע ואספה מינרלים באופן שיטתי, אשר מוצגים היום במוזיאון בשטוטגרט. בשנת 1891 מת בעלה קרל הראשון, מלך וירטמברג, וב-4 בנובמבר 1892 היא מתה בביתה בפרידריכסהאפן. מדיה וקבצים בנושא אולגה ניקולאייבנה, הנסיכה הגדולה של רוסיה בוויקישיתוף אולגה ניקולאייבנה, הנסיכה הגדולה של רוסיה, באתר "Find a Grave" (באנגלית)
חקיין (ציפור)

חקיין (שם מדעי: Mimus) הוא סוג של ציפורי שיר ממשפחת החקייניים המצוי ביבשת אמריקה. הם חיים במגוון בתי גידול. כמה מינים בסוג זה הגיעו לאיים נידחים כדוגמת איי גלאפגוס. החקיינים הם ציפורי שיר בגודל בינוני, בעלות מקור מעוקל וכעין מסיכה על העיניים. הן אוכלות כל חכמות המנצלות הזדמנויות. מקור שמן בשירתם, המחקה את קולותיהן של ציפורים אחרות. Mimus dorsalis Mimus gundlachii Mimus longicaudatus Mimus patagonicus חקיין צ'יליאני (Mimus thenca) Mimus triurus Mimus polyglottos חקיין סוקורו (Mimus graysoni) Mimus gilvus Mimus saturninus מינים החיים באיי גלאפגוס: חקיין אספניולה (Mimus macdonaldi) חקיין גלאפגוס (Mimus parvulus) Mimus trifasciatus Mimus melanotis מדיה וקבצים בנושא חקיין בוויקישיתוף חקיין, באתר ITIS (באנגלית) חקיין, באתר NCBI (באנגלית) חקיין, באתר Animal Diversity Web (באנגלית) חקיין, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
קרל שולץ

קרל שולץ (באנגלית: Karl L. Schultz) הוא קצין אמריקאי בדימוס בדרגת אדמירל. כיהן כמפקד משמר החופים של ארצות הברית. שולץ נולד וגדל באיסט הרטפורד שבקונטיקט. ב-1983 סיים תואר ראשון בהנדסה אזרחית מאקדמיית משמר החופים. ב-1992 סיים תואר שני במינהל ציבורי מאוניברסיטת קונטיקט והוא בוגר תוכנית עמיתים שנתית לאנשי מערכת הביטחון בבית הספר לממשל של אוניברסיטת הרווארד. שולץ שירת כקצין בספינות הסיור של משמר החופים "PETREL" ו-"GENTIAN". שימש קצין משמרת במרכז המבצעים של מחוז 7 ופיקד על ספינות הסיור "VENTUROUS", ‏ "ACACI" ו-"FARALLON". בשנים 2006–2008 פיקד על גזרת דרום-מזרח פלורידה. הוא שימש קצין קישור לקונגרס ולמחלקת המדינה וב-2010 מונה לראש מחלקת הקונגרס והממשל במטה משמר החופים. ביולי 2012 מונה למפקד מחוז 11 של משמר החופים וב-2014 מונה לקצין האג"ם של פיקוד דרום של ארצות הברית. באוגוסט 2016 מונה למפקד האזור האטלנטי וכוח ההגנה המזרחי במשמר החופים וראש כוח המשימה המשותף מזרח במחלקה לביטחון המולדת. כמפקד האזור פיקח על מאמצי משמר החופים במהלך הוריקן מריה, הוריקן הארווי והוריקן אירמה, מהסופות שחוללו את הנזק הגדול בהיסטוריה. במרץ 2018 הוכרז על קידומו לדרגת אדמירל ומינויו למפקד הבא של משמר החופים. הוא נכנס לתפקידו ב-1 ביוני 2018. שירת בתפקיד עד 1 ביוני 2022. שולץ נשוי לדון והם הורים לחמישה ילדים. מדיה וקבצים בנושא קרל שולץ בוויקישיתוף ביוגרפיה באתר משמר החופים של ארצות הברית קרל שולץ ולץ(הקישור אינו פעיל) באתר bcnavyleague.org Vice Adm. Karl Schultz Nominated to be Next Coast Guard Commandant, ‏news.usni.org, ‏8 במרץ 2018 East Hartford Native To Be Named U.S. Coast Guard Commandant, הרפורד קורנט, 13 במרץ 2018
בול העימות פולין-גרמניה הנאצית

ערב מלחמת העולם השנייה הנפיקה פולין בול דואר שעורר את זעמה של שכנתה, גרמניה הנאצית, וחייב את פולין לבטל את הבול ולתקן את ההנפקה. בול דואר הוא מסמך רשמי המונפק לרוב על ידי מדינה ריבונית ומשקף את עמדותיה הפוליטיות, התרבותיות והדתיות. הנפקת בול כמוה כפרסום של הצהרה רשמית ופומבית, ותוכנו עלול להיתקל בתגובה נזעמת של מדינה אחרת הרואה עצמה נפגעת מהמסר המובע בבול. קיימות דוגמאות רבות להנפקות פוגעניות שכאלו, ובאחד מאירועים אלו היו מעורבות פולין וגרמניה. ביום 11 בנובמבר 1938, לרגל מלאת 20 שנה להכרזת עצמאותה של פולין, הנפיקה ממשלת פולין סדרה בת 13 בולים שהוקדשו לאירועים מרכזיים מן ההיסטוריה הפולנית. על אחד מן הבולים, שערכו הנקוב היה 15 גרושי, שולבו דמויותיהם של המלכה ידוויגה ושל המלך ולדיסלב השני. בתחתית הבול, על הרצפה למרגלות הזוג המלכותי, שולבו שתי חרבות מצולבות ועליהם מוטלת קסדה. חפצים אלו נועדו לסמל את ניצחונו של המלך הפולני ולדיסלב השני על אבירי מדינת המסדר הטווטוני בקרב גרונוולד. בקרב זה, שנערך בשנת 1410, נחלו האבירים הגרמנים תבוסה מוחצת, שבעקבותיה נאלצו להחזיר שטחים נרחבים לשליטה פולנית. הנפקת הבול התקבלה בגרמניה הנאצית בתחושת עלבון צורב. הנאצים החשיבו את עצמם כיורשיהם של האבירים הטווטונים, וראו בבול איום מצד ממשלת פולין והצהרה על כוונתם להשתלט על שטחים גרמניים. סביר כי ה"עלבון" הגרמני היה חלק משורה של ניסיונות לצייר את פולין כמדינה תוקפנית שיש להתגונן מפניה, ונועד להצדיק את מרוץ החימוש של גרמניה הנאצית. הנאצים פנו בתלונה רשמית אל איגוד הדואר העולמי ודרשו לפסול את הבול הפוגעני של הפולנים. ממשלת פולין חששה מאוד משכנתה התוקפנית, והעדיפה שלא להצטייר כמי שמתגרה בגרמניה הנאצית. הפולנים ביטלו את הבול המעליב, והנפיקו במקומו בול חדש בעיצוב דומה, תוך הסתרת החרבות והקסדה שלמרגלות המלך והמלכה. פריטי השלל שעוררו את זעמם של הגרמנים כוסו בבול החדש בפס מעוטר שהסתיר את רצפת החדר. הבול החדש הונפק ב-2 במרץ 1939, כחצי שנה לפני המועד בו פלשו הגרמנים לתוך פולין ופתחו בכך את מלחמת העולם השנייה. בתום מלחמת העולם השנייה, כחודש לאחר כניעתה של גרמניה הנאצית, שבה והנפיקה ממשלת פולין בול שהוקדש לניצחון הפולני בקרב גרונוולד. בהנפקה זו לא הסתפקו הפולנים בשתי חרבות וקסדה כרמז לטווטונים שנהרגו בקרב, אלא ציירו במפורש לוחם פולני הרומס ברגלו את גווייתו של לוחם טווטוני השרוע הרוג על גבו. בשנת 1960, לרגל מלאת 550 שנה לקרב גרונוולד, הנפיקה פולין מספר בולים נוספים שנועדו להדגיש את חשיבותו של קרב זה בתולדות המדינה הפולנית. סיפורן של חרבות גרונוולד Jean-Paul Schroeder, Guide Mondial des Timbres Erronés, p. 553 Irvine & Seshold, Errors in Postage Stamp Design, 1979, p. 155 Scott Standard Postage Stamp Catalogue, 2013, Volume 5, pp' 781-782 אנציקלופדיה לבולי פולין המלחמה הבולאית של פולין ודנציג 1938-1939 http://www.stampspoland.nl/series/commun/0372.html http://info-poland.icm.edu.pl/web/history/jag/grun/sta/link.shtml
פרוש קרקעי

פָּרוּש קרקעי (שם מדעי: Geospiza) הוא סוג של עופות ממשפחת הפרושיים החיים רק באיי גלאפגוס. מקוריהם של פרושים אלה התפתחו בהתאם לאזור חיותם. לסוג הפרושים הזה יש כמה מינים, ולכולם מקורים בצורת חרוט. הם ניזונים בעיקר מזרעים עבים אותם הם מחלצים עם מקוריהם החרוטיים. כמה מינים התמחו באכילת חרקים ושליפתם מחריצים, אחרים אוכלים טפילים מעורם של צבי ענק והמין פרוש קרקעי חד-מקור ניזון מצוף בעזרת מקורו הארוך וגם מוצץ דם מעופות ימיים. פרוש קרקעי חד-מקור (Geospiza difficilis) פרוש קרקעי בינוני (Geospiza fortis) פרוש קרקעי קטן (Geospiza fuliginosa) פרוש קרקעי גדול (Geospiza magnirostris) פרוש קקטוס מצוי (Geospiza scandens) פרוש קקטוס גדול (Geospiza conirostris) מדיה וקבצים בנושא פרוש קרקעי בוויקישיתוף פרוש קרקעי, באתר ITIS (באנגלית) פרוש קרקעי, באתר NCBI (באנגלית) פרוש קרקעי, באתר Animal Diversity Web (באנגלית) פרוש קרקעי, באתר האנציקלופדיה של החיים (באנגלית) פרוש קרקעי, באתר GBIF (באנגלית)
גיבתון (סוג)

גִּבְּתוֹן (שם מדעי: Emberiza) הוא סוג של ציפורי שיר קטנות ממשפחת הגיבתוניים. בסוג זה 44 מינים. הגיבתונים הם ציפורים קטנות הדומות לדרור, ובעלות נוצות חומות או צהובות ומקורים קצרים. לחלקם מעין "מסיכות" לבנות מפוספסות על הראש. הגיבתונים ניזונים מזרעים ומחרקים שאחריהם הם משחרים. מדיה וקבצים בנושא גיבתון בוויקישיתוף גיבתון, באתר ITIS (באנגלית) גיבתון, באתר NCBI (באנגלית) גיבתון, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
חקאי

האם התכוונתם ל... חקיין נקאי (נקרא גם חקאי) – מין של דג המנצל את דמיונו לדג הנקאי אמולציה (חקאי) – היכולת של התקן חומרה או תוכנה לדמות תוכנה אחרת חקיינות חכאי
צופית (סוג)

צוּפִית (שם מדעי: Cinnyris) הוא סוג של ציפורים קטנות ממשפחת הצופיתיים. לעיתים משייכים חלק מהמינים הללו לסוג Nectarinia. הצופיות הן ציפורים קטנות החיות באזורים הטרופיים של אפריקה, הודו ודרום-מזרח אסיה ביערות גשם או בסוואנות לחות. המין צופית בוהקת מצוי בישראל. הצופיות ניזונות מצוף פרחים ומגוונות בחרקים ועכבישים. הן בעלות מקור קטן ומכופף המותאם לפרחים עמוקים. הן טריטוריאליות ותוקפות כל מסיג גבול המתקרב לפרח שלהן. זכרי הצופיות בולטים בססגוניותם ובגווניהם הבוהקים כמו כחול, ירוק, אדום וסגול. הנקבות, לעומתם, מתאפיינות בגוונים שקטים - אפור, חום בהיר, ירוק-זית - ומוסוות היטב בצמחייה. מדיה וקבצים בנושא צופית בוויקישיתוף צופית, באתר ITIS (באנגלית) צופית, באתר NCBI (באנגלית) צופית, באתר Animal Diversity Web (באנגלית) צופית, באתר GBIF (באנגלית)
שתאי

שַׁתַּאי (שם מדעי: Quelea) הוא סוג של ציפור קטנה מתקהלת ממשפחת האורגיים. להקות של ציפורים אלה מכילות מיליארדי עופות נודדים. עופות אלה חיים באפריקה שמדרום לסהרה ונודדים יחדיו בחיפושיהם אחר דגניים וחרקים קטנים. הם יכולים לכלות יחדיו מאות טונות של דגנים. הלהקות כה גדולות שהם יכולות להחשיך את השמיים והן מכונות לעיתים "ארבה מנוצה". להקות אלה גורמות לנזקים כבדים ליישובים באפריקה; התושבים יורים עליהם דינמיטים קטנים כדי להורגם. ציפורים אלה מקננות יחדיו על ענפי העצים. שתאי קרדינלי (Quelea cardinalis) שתאי אדום-ראש (Quelea erythrops) שתאי אדום-מקור (Quelea quelea) מדיה וקבצים בנושא שתאי בוויקישיתוף שתאי, באתר ITIS (באנגלית) שתאי, באתר NCBI (באנגלית) שתאי, באתר Animal Diversity Web (באנגלית) שתאי, באתר GBIF (באנגלית) שתאי, באתר אנציקלופדיה בריטניקה (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
אורג (סוג)

אוֹרֵג (שם מדעי: Ploceus) הוא סוג של ציפורים קטנות ממשפחת האורגיים. האורג הוא ציפור קטנה דמוית-דרור החיה באזורים הטרופיים של אפריקה ושל אסיה ובעלת נוצות צהובות ושחורות. המקור חרוטי ומותאם לאכילת זרעים. ציפורים אלה ידועות עקב מנהג הזכרים לבנות קן מעשבים לנקבות כדי למשוך אותן. בקן ישנה לולאה הנפתחת מצד אחד ומקשה על חדירת טורפים. מדיה וקבצים בנושא אורג בוויקישיתוף אורג, באתר ITIS (באנגלית) אורג, באתר NCBI (באנגלית) אורג, באתר Animal Diversity Web (באנגלית) אורג, באתר GBIF (באנגלית) לפי מונחי האקדמיה ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
בזבוז

בַּזְבּוּז (שם מדעי: Serinus) הוא סוג של ציפורי שיר קטנות ממשפחת הפרושיים החיות באירופה, אסיה ואפריקה. הבזבוזים הם אוכלי זרעים קטנים, בעלי מקור חרוטי אפור ורגליים קצרות. לסוג זה שייכת גם הקנרית, ציפור בעלת קול ערב שבני אדם נוהגים ללכוד כדי ליהנות מזמרתה. לכן אפשר למצוא קנריות רבות הנתונות בכלובים בבתי מגורים. בזבוז אדום מצח (Serinus pusillus) בזבוז אירופי (Serinus serinus) בזבוז לבנון (Serinus syriacus) קנרית אטלנטית (Serinus canaria) Serinus canicollis Serinus flavivertex Serinus nigriceps Serinus alario מדיה וקבצים בנושא בזבוז בוויקישיתוף בזבוז, באתר ITIS (באנגלית) בזבוז, באתר NCBI (באנגלית) בזבוז, באתר האנציקלופדיה של החיים (באנגלית) בזבוז, באתר GBIF (באנגלית)
קרדינל (סוג)

קרדינל (שם מדעי: Cardinalis) הוא סוג של ציפורי שיר קטנות ממשפחת הפרושיים ומשבט הקרדינליים. מינים אלה חיים רק באמריקה הצפונית ובצפונה של אמריקה הדרומית וכוללים שלושה מינים. הקרדינלים בעלי נוצות אדומות עזות המזכירות את נוצות הקרדינלים של הכנסייה, ומכאן שמם. הם בעלי מקור גדול בצבע צהוב, פנים אדומות וציצה גדולה מאחורי הראש. אורכם 20-30 ס"מ בממוצע. מינים אלה חיים ביערות ממוזגים עד טרופיים וניזונים מזרעים וגם מחרקים. כמו רוב העופות הם גם מונוגמיים. קרדינל צפוני (Cardinalis cardinalis) Cardinalis phoeniceus Cardinalis sinuatus מדיה וקבצים בנושא קרדינל בוויקישיתוף קרדינל, באתר ITIS (באנגלית) קרדינל, באתר NCBI (באנגלית) קרדינל, באתר Animal Diversity Web (באנגלית) קרדינל, באתר האנציקלופדיה של החיים (באנגלית) קרדינל, באתר GBIF (באנגלית)
אנג'לה דאון

אנג'לה דאון (באנגלית: Angela Down; נולדה ב-15 ביוני 1946) היא שחקנית אנגלייה. דאון נולדה בהמפסטד שבלונדון. היא ידועה מהופעתה בסדרת הדרמה "Take Three Girls" של ה-BBC בה גילמה צעירה קוקנית סטודנטית לאמנות בשם אווריל. דאון שיחקה בסדרה רק עונה אחת, ובעונה השנייה היא הוחלפה. ב-1972 גילמה את דמותה של הנסיכה מריה בגרסה של ה-BBC לרומן "מלחמה ושלום" מאת לב טולסטוי. ב-1974 כיכבה בתפקיד סילביה פנקהרסט במיני-סדרה "Shoulder to Shoulder". ב-1980 שיחקה בתפקיד מורה בשם מירה באון בסדרת הדרמה "We, the Accused" של ה-BBC לצדו של איאן הולם. ב-1981 הופיעה בתפקיד הלנה במחזה "סוף טוב הכל טוב" מאוסף המחזות השייקספיריים בהפקת ה-BBC. בקולנוע שיחקה דאון בסרט "מלחמת המראות" (1969), בסרט האימה "What Became of Jack and Jill?" מ-1978, בתפקיד גסטין מאהלר בסרט "מאהלר" של קן ראסל משנת 1974, ובתפקיד גברת קול בסרט "אמה" (1996) בכיכובה של גווינת' פלטרו. דאון נשואה לטים הרדי, ולה שני ילדים. אנג'לה דאון, במסד הנתונים הקולנועיים IMDb (באנגלית) אנג'לה דאון, באתר AllMovie (באנגלית) אנג'לה דאון, במסד הנתונים הקולנועיים KinoPoisk (ברוסית) "Three ladies with a double hit". Evening Times. 15 בדצמבר 1982. p. 8. {{cite news}}: (עזרה) Biography Angela Down, on IMDb